સુરતના હજીરા રોડ નજીક સુવાલીના દરિયામાં ન્હાવા પડેલા એક યુવકનું ડુબી જવાથી મોત નીપજ્યું હતું. એક યુવક દરિયામાં ન્હાવા પડ્યો હતો, જે દરમિયાન તે પાણીના પ્રવાહમાં તણાઇ ગયો હતો. યુવકને તરતા આવડું નહોતું છતાં તે ઉંડા પાણીમાં ગયો હતો અને તેના કારણે તેનું મોત નીપજ્યું હોવાનું જાણવા મળ્યું છે. ઘટનાની જાણ થતાં જ ફાયર બ્રીગેડના જવાનો દરિયા કિનારે આવી ગયા હતા અને જહેમત બાદ યુવકના મૃતદેહને બહાર કાઢવામાં આવ્યો હતો.